Във връзка с постъпило в РИОСВ-Пловдив уведомление с вх. № ОВОС-1135/27.04.2026г. за ИП: „Складове за промишлени стоки, в т.ч. и изграждане на сондажен кладенец с дълбочина до 24м.“, в ПИ с идентификатор 03304.2.24 по КК и КР на с. Белащица, местност Тировете, община Родопи и писмо изх. № ПУ-01-649-1/14.05.2026г. на Басейнова Дирекция Източнобеломорски район Пловдив, с възложител: „ДАНИ 76“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)

     Инвестиционното предложение е свързано с изграждане на складове за промишлени стоки, в т. ч. и изграждане на сондажен кладенец с дълбочина до 24 м, в поземлен имот с идентификатор 03304.2.24, по КК и КР на с. Белащица, м. Тировете, общ. Родопи, обл. Пловдив. Площта на УПИ 2.24 - складови, обществено обслужващи и търговски дейности е 1 801 кв. м. Проектът предвижда изграждането на 2 /два/ броя складове за промишлени стоки с обща застроена площ /ЗП/ и разгъната застроена площ /РЗП/ от 668 кв. м. 
     Така заявеното инвестиционно предложение попада в обхвата на т. 2, буква „г“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

ІІ. Относно приложимата процедура по реда на чл. 31 от Закона за биологичното разнообразие (ЗБР)

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи, Кметство с. Белащица, БД ИБР

